cyanic-selkie/wikianc huggingface dataset:
הוסר
מקורם של ההוסרים הוא ככל הנראה במאה ה-14. ההוסרים הראשונים גויסו בהונגריה על מנת להתמודד עם האיום הטורקי שרוב פרשיה היו פרשים קלים או בינוניים. כתוצאה מכך, הם היו גמישים ומהירים יותר מהאבירים האירופאים. על מנת לענות על איום זה, גייסו צבאות אירופה פרשים קלים משלהם. ההוסרים היו מוצלחים מאוד בהדיפת הכוחות הטורקיים, וכתוצאה מכך עמים אירופאים רבים העתיקו את המודל ההונגרי המוצלח לצבאם. אחד מהמקרים המפורסמים ביותר של שימוש בהוסרים היה במצור על וינה בשנת 1683, בו ההוסרים הפולניים (מכונים גם ההוסרים המכונפים או winged hussars באנגלית) הסתערו על הכוחות העות'מאנים.
סימונה אינזאגי
קריירה בינלאומית
אינזאגי שיחק 3 פעמים במדי נבחרת איטליה כולם במשחקי ידידות. ההופעה הראשונה שלו באה תחת המאמן דינו זוף ב-29 במרץ 2000, בהפסד 0–2 בחוץ מול ספרד בברצלונה. הוא נכנס כמחליף בדקה ה-60 ושיתף פעולה עם אחיו הגדול, פיליפו. הוא ערך שתי הופעות נוספות עבור ארצו תחת המאמן ג'ובאני טראפאטוני, בניצחון 1–0 על אנגליה בטורינו ב-15 בנובמבר בהמשך אותה שנה והופעה נוספת ב-0–0 נגד רומניה באנקונה, ב-16 בנובמבר 2003.
מטווי גולובינסקי
תולדות חייו
גולובינסקי נולד באיווצ'ווקה שבאזור סימבירסק למשפחה רוסית אריסטוקרטית. אביו וסילי היה חברו של פיודור מיכאילוביץ' דוסטויבסקי אשר עמו נעצר ונידון למוות בעוון פעילות מהפכנית, אולם גזר דינו בוטל והוא שוחרר.
תאומים סיאמיים
כיום הרפואה המודרנית יכולה לבצע במקרים מסוימים פעולות כירורגיות להפרדת תאומים סיאמיים, אם כי הניתוח עלול להביא למות אחד התאומים או שניהם. כך קרה, לדוגמה, עם האחיות לאדן וללה ביג'אני מאיראן, אשר נולדו מחוברות בגולגולותיהן ומתו על שולחן הניתוחים בסינגפור ב-8 ביולי 2003. גם אם זוג התאומים שותף במערכות פנימיות ההפרדה היא אפשרית אם כי מסובכת בהרבה. בשנים האחרונות נודע על מספר מקרים בהם קבעו הרופאים כי לא ניתן להפריד בין תאומים סיאמיים בעלי גוף אחד, עם לב אחד ושני ראשים, משום שיש לתינוקות יותר מדי איברים פנימיים משותפים. בשנת 2020 מתו, בגיל 68, רוני ודוני גיילון, התאומים הסיאמיים המבוגרים בהיסטוריה.
מכתבים מנסיעה מדומה
התקבלות וביקורת
כאשר "מכתבים מנסיעה מדומה" ראה אור לראשונה, האליטיזם שלו היה מושא לביקורת. עם זאת, ביקורת זו נמהלה במניעיהם הציוניים של אנשי הממסד הספרותי; ההרחקה אל תרבות העולם על חשבון התרבות העברית נתפסה בראייתם כסטייה מן התלם של המפעל הציוני. פרקי הספר שראו אור במלואם בעיתון "דבר" וכן מהדורתו הראשונה לא היו לוּו בביאורים, כפי שהם מופיעים במהדורה המחודשת, ועל כן ניתן להניח כי רק מעטים מקוראי הספר בשעתה, אם בכלל, עשויים היו לזהות את כל המובאות והרמזים המשובצים בו. כמו כן, בספר מובאים ציטוטים רבים בגרמנית ובצרפתית, שניתן להניח שלא כל קוראי הספר היו בקיאים בהן. על כן, נתפש הספר כאזוטרי וכאליטיסטי. מכאן אותם משקעים שליליים שנוצרו לאורך השנים אצל חלק מקוראי הספר כלפיו. גם בקרב קהל היעד המיידי של החיבור, האליטה הספרותית שלאה גולדברג פעלה בה, הטקסט לא עורר התלהבות אותנטית או אתגר ב"פענוחו". לאה גולדברג עצמה הסתייגה מן הספר הזה – היא ראתה בו בוסר-נעורים, ואף אמרה למקורביה לא אחת, כי אילו כוחה עמד לה, הייתה אוספת מחנויות הספרים את העותקים הנדירים שנותרו ממנו ובכך הייתה סותמת עליו את הגולל. ממרחק השנים, דווקא חריגותו של הספר בזמנו מקנה לו ייחוד רב וחדשנות שלא פגה אף כיום.
מי הרג את שרה?
מי הרג את שרה? (בספרדית: ¿Quién mató a Sara?) היא סדרת מסתורין מקסיקנית שנוצרה על ידי חוסה איגנסיו ולנצואלה והופקה על ידי פרו אזול, אשר יצאה לנטפליקס ב-24 במרץ 2021. בסדרה מככב מנולו קרדונה בתפקיד אלכס גוזמן, אדם שהורשע ברצח אחותו, פשע שלא ביצע. העונה ה-2 יצאה ב-19 במאי 2021, חודשיים לאחר יציאת העונה הראשונה. העונה השלישית עלתה לנטפליקס ב-18 במאי 2022.
נח פולברג
נח (ניל) פולברג (נולד ב-1950) הוא צלם וגלריסט אמריקאי-ישראלי.
דן מירון
ביוגרפיה
מאז שנות החמישים פרסם מאות מאמרים ומחקרים ועשרות ספרים, בין השאר על נתן אלתרמן, אורי צבי גרינברג ושלום עליכם. בשנות ה-60 וה-70 היה חבר מערכת כתב העת הספרותי "עכשיו". בשנת תשנ"ג זכה בפרס ישראל לחקר הספרות העברית (יחד עם גרשון שקד). מתרגם מיוונית עתיקה, מיידיש ומגרמנית. בין המחזות שתרגם: אלקטרה, וויצק ויוליוס קיסר שהוצגו בתיאטרון הקאמרי, רשומון שהוצג בתיאטרון חיפה, מרי סטיוארט וסלסטינה שהוצגו בתיאטרון האוהל.
הרפובליקה הסוציאליסטית של בוסניה והרצגובינה
הרפובליקה הסוציאליסטית של בוסניה והרצגובינה (בסרבו-קרואטית: Socijalistička Republika Bosna i Hercegovina / Социјалистичка Pепублика Босна и Херцеговина) הייתה אחת משש הישויות הפדרליות שהרכיבו את הרפובליקה הפדרלית הסוציאליסטית של יוגוסלביה אשר התקיימה מתום מלחמת העולם השנייה בשנת 1945 ועד פירוק יוגוסלביה בשנים 1990–1992. לאחר פירוק יוגוסלביה ופרוץ מלחמת בוסניה, הרפובליקה הסוציאליסטית של בוסניה והרצגובינה הפכה למדינה העצמאית בוסניה והרצגובינה אשר הכריזה על עצמאותה ב-6 באפריל 1992.
וולבי סלע זנב-מברשת
וולבי סלע זנב-מברשת (שם מדעי: Petrogale penicillata) הוא מין וולבי גדול בסוג וולבי הסלע שאנדמי למזרח יבשת אוסטרליה. הוא חי במושבות קטנות על מחשופי סלע וצוקים גבוהים בתוך יערות וסוואנות ופעיל בשעות הדמדומים והלילה. הוולבי ניזון בעיקר מעשבים ועשבי תיבול, אך אינו בררן במזונו ומתאים את עצמו לצמחייה הזמינה. הוא יונק זהיר וחששן, ומקפץ בזריזות בין הסלעים והצוקים הודות לרגליו השריריות, זנבו הארוך וסוליות רגליו הספוגיות. בעבר הוולבי המברשתני היה נפוץ במספרים גדולים במיוחד ביבשת, אולם מאות אלפי פרטים ניצודו באינטנסיביות אם בגלל הפרווה ואם בגלל הדימוי של הוולבי כמזיק. כיום נותרו עשרות אלפים בלבד, והאוכלוסייה סובלת מפיצול בית הגידול ומהשפעות מינים פולשים שהובאו על ידי האדם לאוסטרליה.
בית הספר לקסם אישי
עלילה
הם מגיעים בקושי לספינה אשר בעזרתה הם נמלטים מברית המועצות, הוליס שולח מכתב לצ'ארלס בנקס ובו מספר לו על מותו של סת הלוי, על כעסו הרב עליו ועל ההחלטה לפתוח בית ספר לקסם אישי אמריקאי והכעס הרב על שרצחו את כל הטייסים האמריקנים, נשותיהם וילדיהם בבית הספר. הספר נגמר כאשר הספינה שטה לכיוון ליברפול והרחק מחופי רוסיה לחוף מבטחים.
קלייר ויינלנד
מורשת
בשנת 2016, ויינלנד הייתה אחת מ-17 "פאוור טינס" של מגזין סבנטין.
הסרט Five Feet Apart משנת 2019 נוצר בהשראת ויינלנד, אשר שימשה כיועצת לסרט. הסרט גם הוקדש לזכרה.
בנימין זאב ברודי
ביוגרפיה
ברודי היה ראש הקהילה היהודית במישקולץ בלמעלה משולשה עשורים. הוא הקדיש את כל מרצו בשירותה ובהתפתחותה של הקהילה המקומית הגדולה. הוא קנה את השטח לבית הקברות היהודי בגבעת אוואש שנמצאת כיום ממש במרכז העיר. ברודי הקים תלמוד תורה. בצוואתו שנכתבה ביידיש, השאיר חמשת אלפי פורינט למלך(!) כאות ל"נאמנותם של נתיניו היהודים" וחמשת אלפים פורינט תרומה למורי תלמוד התורה. הוא תרם את שאר רכושו בעיקר למטרות של הקהילה היהודית.
Our House (שיר של מאדנס)
Our House הוא שיר של להקת הסקא הבריטית מאדנס, שיצא לאור בשנת 1982. בשנת 1983 זכה השיר בפרס איבור נובלו לשיר הפופ הטוב ביותר.
לאחר יציאת השיר
ב-1982 הלהקה ביצעה את השיר בהופעת אורח שלה בסדרה "The Young Ones".
בשנת 2012 הלהקה ביצעה את השיר בטקס נעילת אולימפיאדת לונדון.
מרונים
המרונים (בארמית סורית: ܡܖ̈ܘܢܝܐ; בערבית: موارنة) הם קבוצה אתנית דוברת ארמית וערבית, בת הדת הנוצרית החיה ברובה בלבנון.
מסנן זכוכית
שם המסנן ופירושו
על פי החלטתה של האקדמיה ללשון העברית שמו התיקני הוא: מַסְנֵן זְכוּכִית מְדֻבְקֶקֶת.
מרונים
התגבשות העדה
מרון היה נזיר ארמי מתבודד מסתגף (הרמיטי) שמרכז פעילותו הייתה בעמק הנהר אורונטס כ־70 קילומטר צפונית־מערבית מחלב (בערבית: حلب) שבסוריה של היום, וכ־40 קילומטר צפונית לאנטיוכיה. מרון הדריך נזירים רבים שהפכו לתלמידים וחיו בסביבתו, וכשמת מרון (בשנת 410 לפי מסורת אחת או בשנת 435 על פי מסורת אחרת), בנו חסידיו מנזר לזכרו והם היוו את הגרעין שממנו צמחה הכנסייה הארמית המרונית. מרון פעל בסביבה שכבר קיבלה על עצמה כמה דוקטרינות נוצריות ודנה בנכונותן:
מסנן זכוכית
מבנה הסינטרגלאס
תפקיד המערך העשוי זכוכית נקבובית הוא לסנן את המוצק מהנוזל. בגלל אופן ההכנה של הגריד, נוצרות נקבובית בזכוכית (וזאת משום שבין גרגרי אבקת הזכוכית המותכת ישנם מרווחים, שלא מתמלאים עד הסוף בזמן הסינטור). תצורה זו של זכוכית נקבובית היא מעין רשת הבולמת מוצקים שאינם יכולים לעבור בנקבוביות, ואילו הנוזל מחליק בין הנקבוביות.
מרונים
חידוש הקשר עם אירופה הנוצרית
ב־1624 הוקם בלבנון סמינר שנוהל על ידי נזירים פרנציסקנים שנועד להכין פרחי כמורה מרונים ללימודים במכללה שברומא. המכללה המרונית הכשירה רבים ממנהיגי העדה הדתיים והחילונים של המרונים ורבים מבוגריה היו לפטריארכים. ב־1695 הקים הפטריארך סטפן השני את מסדר הנזירים המרוני הראשון.
המאה ה-19
כאשר התמוטט שלטונו של בשיר ב־1840, יחד עם השלטון המצרי, שוב עלתה על הפרק שאלת הר הלבנון. מ־1840 עד 1860, ניטשה מלחמת האזרחים הגדולה הראשונה של הר הלבנון, כאשר השיחים הפיאודלים הדרוזיים נאבקים נואשות לשמירת מעמדם מול עדה מרונית בעלת עדיפות מספרית, הנהנית מסיוע מערבי ובעלת יומרות תרבותיות ופוליטיות.
יצירת מדינת לבנון הגדולה
תפיסת המרונים התבססה על שתי הנחות יסוד שגויות:
אסכולות במדינת לבנון הגדולה
במקביל, התפתחו בקרב העדה המרונית אסכולות אחדות, כאשר כבר בשנות ה־20 וה־30 ברור היה לחלק מהמרונים, שייתכן כי הקמת "לבנון הגדולה" לא הייתה אלא מיקח־טעות. בין הראשונים להודות בטעות היה אמיל אדה, אחד האדריכלים הבולטים ביותר של תוכנית "לבנון הגדולה", שהפך ב־1936 לנשיא לבנון משך תקופה מסוימת, ולמשפחתו נותר מעמד חשוב בפוליטיקה המרונית והלבנונית עד עצם הימים הללו. מעיון בארכיונים החדשים שנפתחו לציבור עולה, כי אדה פעל אצל הצרפתים לתיקון הטעות, לחזרה ל"לבנון הקטנה", אולם היה זה מאוחר מדי.
וולבי סלע חדגוני
וולבי סלע חדגוני (שם מדעי: Petrogale inornata) הוא מין של וולבי בינוני בסוג וולבי הסלע שאנדמי לקווינסלנד במזרח אוסטרליה. הוא תואר מדעית בשנת 1842 על ידי הזואולוג הבריטי ג'ון גולד. שמו ניתן לו עקב צבעו החדגוני והחיוור יחסית לשאר המינים, כמו גם עקב סימוני הפנים והגוף הדהויים שלו שנעדרים בדרך כלל. מצבו נחשב לשפיר וללא איומים מיוחדים.
תיאור
הוולבי החדגוני מתאפיין כיתר קרוביו במבנה גוף עגלגל, צוואר קצר וראש משולש. אוזניו גדולות ועגולות, ואפו עירום ושחור. הגפיים עבות, והאחוריות ארוכות ושריריות יותר מהקדמיות. הזנב ארוך ועבה עם מברשת שיער בקצהו. בכפות הרגליים סוליות עבות שמהדקות את אחיזתו בסלעים. אורך ראשו וגופו 45–57 סנטימטרים, אורך זנבו 43–64 סנטימטרים ומשקלו 5.6-3.1 קילוגרם. אף על פי שהזכרים גדולים במעט מן הנקבות, הדו-צורתיות הזוויגית אינה מורגשת אצל הוולבי.
ראשו של הוולבי החדגוני בצבע אפרורי או בז' עם פס שחור דקיק על המצח; בנוסף, יש פס שחום או אפור בין העין לאף שמתמזג לעיתים קרובות עם הפנים האפורות, ופס לבן-צהבהב בולט על הלחיים. סביב העיניים יש לעיתים גם גבות לבנות וכתמים שחורים. האוזניים אפורות ומוכתמות בשחור-לבן. צבעו של הוולבי משתנה במקצת על פני הטווח ובהתאם לסביבה הסלעית, כשהפרטים הצפוניים נוטים לצבע כהה עם סימוני פנים וגוף ברורים יותר.
מצב
הוולבי החדגוני מסווג על ידי הרשימה האדומה של IUCN במצב השימור ללא חשש (LC), לאור תפוצתו הרחבה, אוכלוסייתו הגדולה, התרחשותו באזורים מוגנים רבים והעדר איומים משמעותיים עליו. עם זאת, ארגון השימור IUCN ממליץ לעשות מחקרים נוספים אודות טווח התפוצה והביולוגיה של המין. אומדן האוכלוסייה המדויק אינו ידוע.
מרונים
נוסחת האמנה הלאומית של לבנון
באמצע שנות ה־40 היו המרונים העדה הגדולה בלבנון, כ־300,000, ובמידה רבה עצבו את הצביון הלאומי שלה. עם זאת, רבים מהם היגרו, לאמריקה, שהפכה למרכז השני בגודלו של בני הקהילה המרונית כ־150,000. ערב קום מדינת ישראל, היו בארץ ישראל המנדטורית בין 5,000 ל־6,000 מרונים. הכפריים ישבו בשלושה כפרים בלבד: כפר בירעם, גוש חלב, ומנסורה. העירוניים התרכזו בשלוש הערים הגדולות, רובם (3,500–4,000) בחיפה. מרכזי נציגותם היו בחיפה וביפו וכולם היו נתונים למרותו של הפטריארך המרוני שבלבנון. בניגוד לאחיהם בלבנון, שהיו פעילים ביותר בחיים הציבוריים והמדיניים, לעיתים תוך התנגדות לכיוונים ערביים־לאומניים, המרונים בארץ ישראל כמעט שלא השתתפו בתנועה הלאומית.
שני תהליכים שהתרחשו בשנות ה־50 וה־60 גרמו לערעור היציבות בלבנון.
הכנסייה המרונית
בראש הכנסייה עומד הפטריארך המרוני של אנטיוכיה שמושבו בבקרקה צפונית לביירות. מאז עצמאות לבנון מסתפק הפטריארך בשלטון דתי. הפטריארך נבחר על ידי הבישופים של הכנסייה המרונית והמינוי מקבל את אישור האפיפיור. לכנסייה המרונית יש נציגות פטריארכלית בירושלים (נוסדה ב־1895) בדמשק ובפריז. המנזר המרוני הראשון לגברים נוסד ב־1695, והמנזר הראשון לנשים ב־1895. בכנסייה המרונית יש כיום אחד־עשר מסדרי נזירים, רובם של נזירות. הדיאקונים והכמרים של הכנסייה המרונית אינם מחויבים לפרישות בניגוד למקביליהם בכנסייה הקתולית. לעומת זאת, הנזירים והבישופים (שנבחרים מבין חברי המנזרים) מחויבים להישאר רווקים.
הצד השני
הפקה
הסרט הוסרט על גבי הסט של הסרט הישראלי "תעלת בלאומילך" בבימויו של אפרים קישון, שנבנה במיוחד באולפני הרצליה, ושעמד בפני התחלת ההפקה. אורי זוהר פנה לאפרים קישון בבקשה להשתמש בסט המוכן - המשחזר את רחוב אלנבי בתל אביב - והעומד בלא שימוש זמני, ביום צילומים אחד, ביום השבת, ואפרים קישון נענה ברצון לבקשתו.
קופה אמריקה 2015
ניצחונה של נבחרת צ'ילה בטורניר, הבטיח את העפלתה לגביע הקונפדרציות 2017 אשר ייערך ברוסיה, כנציגת דרום אמריקה.
מלכי השערים
2 שערים
יעקב אבנדנה
קורות חיים
בשנת 1680 (ה'ת"ם) התמנה כחכם הקהילה הספרדית בלונדון במקום רבי יהושע די סילוא. הוא כיהן בתפקידו זה עד פטירתו.
הולדתה של אומה
תקציר העלילה
עלילת הסרט מתרחשת בתקופת מלחמת האזרחים האמריקנית (1861–1865), ובתקופה שבאה לאחר מכן.
עם פרוץ המלחמה, הבנים מגויסים (כל משפחה לצד שלה), ובמהלכה נהרגים אחד מבני משפחת סטונמן, ושניים מבני משפחת קמרון. במקביל, רואים את חיילי הקונפדרציה מצילים את בנות משפחת קמרון מהתקפה של שחורים על ביתם.
רוג'ר צ'אפי
הנצחתו
ב-19 במאי, נחנך בעיר הולדתו של צ'אפי, פסל של צ'אפי בגודל טבעי העשוי מברונזה. הפסל נמצא סמוך למוזיאון הילדים. חניכת הפסל הייתה בשיתוף משפחתו של צ'אפי והאסטרונאוט ג'ק לוסמה.
סויוז 4
הצוות
צוות ששוגר:
יחד (שיר של חלב ודבש)
רקע
השיר בוצע בשנת 1980 כשיר השירותרום של גלי צה"ל על ידי להקת חלב ודבש, שזכתה שנה קודם לכן באירוויזיון 1979. השיר נכלל באלבום "חלב ודבש 2". גלי עטרי הייתה הסולנית בשיר, אך זמן לאחר מכן היא הוחלפה על ידי לאה לופטין, שהצטלמה במקומה לווידאו קליפ ששודר בתוכנית.
Ironic
סגנון ונושא
מוזיקלית, השיר מושפע מסגנון הגראנג', הפופ והרוק. השיר מתאר מצבים יומיומיים שמסתיימים בשאלה "האין זה אירוני?".
ב-2003 שינתה מוריסט את מילות השיר לתמיכה בנישואים חד-מיניים: המילים "It's meeting the man of my dreams and them meeting his beautiful wife" שונתה ל-"beautiful husband".
נעמי פרומוביץ'
בתיאטרון החאן
בתום לימודיה שיחקה במשך שמונה שנים בתיאטרון החאן. ב-1995 גילמה את אחות הכלה בהצגה "החתונה" מאת ברטולט ברכט שביימה אופירה הניג, ושיחקה בהצגה "יש מלחמה בחוץ" שכתב וביים אילן חזן. ב-1996 שיחקה בהצגה "הא הא" שכתב ריצ'רד אייר (על פי ספרה של ג'ניפר דאוסון) וביימה אופירה הניג, וגילמה את הנער בהצגה "אנה גלקתיה" מאת הווארד בארקר שביימה אופירה הניג. ב-1997 גילמה את רות בהצגה "הבתולה מלודמיר" מאת יוספה אבן-שושן שביימה אופירה הניג; גילמה את דוטי בהצגה "קילר ג'ו" מאת טרייסי לטס שביים בן לוין, וגילמה את אנטיגונה בהצגה "אנטיגונה" מאת ז'אן אנוי שביים גדליה בסר. על משחקה בהצגה אנטיגונה זכתה בפרס התיאטרון הישראלי לשחקנית המבטיחה. ב-1998 גילמה ילדה ונערה בהצגה "האישה מן הים" מאת הנריק איבסן שביים יוסי יזרעאלי; גילמה את ז'ולייט בהצגה "מידה כנגד מידה" מאת שייקספיר שביים גדי רול, וגילמה את אנג'לה בהצגה "נוף ילדות" מאת דניס פוטר שביים בן לוין. ב-1999 גילמה את הילד בהצגה "שמיים" מאת גלעד עברון שביימה אופירה הניג, וגילמה ילדה ונערה בהצגה "צל חולף" שכתב וביים מיכאל גורביץ. על תפקידה בהצגה "צל חולף" הייתה מועמדת לפרס התיאטרון הישראלי לשחקנית הטובה ביותר.
דיבוב
ב-1998 דיבבה את ויטני הבוגרת בסרט "מלך האריות 2: מלכות סימבה". ב-2004 דיבבה את אהרון בסרט "הרפתקאות שלומיאל" שביים אלברט חנן קמינסקי, ודיבבה את רנה בסדרה "קובי קובי" ששודרה בערוץ הילדים. ב-2005 דיבבה את טיטוף בסדרה "טיטוף". ב-2012 דיבבה את מקס בסרט "העולם על פי דינו", ודיבבה בסדרה "טיגי הטיגריס". ב-2013 דיבבה את ג'ואנה בסדרה "וונדי".
מיכאל גורודין
מיכאל גורודין (נולד ב-1982) הוא שחקן, במאי ומורה ישראלי, בעבר יו"ר העמותה למשחקי תפקידים בישראל.
ביוגרפיה
גורודין נולד בברית המועצות ועלה ארצה עם משפחתו בגיל 8. משפחתו התיישבה בנתניה. בין השנים 2003–2006 הוא ביים מספר הצגות בפסטיבל אייקון. גורודין הוא גם שחקן מרכזי בתיאטרון מיקרו. בשנת 2004 השתתף בהצגה "שונאים. סיפור אהבה", בתפקיד לאון ובשנת 2006 השתתף בהצגה "נדרים" בתפקיד יוסף. השתתף גם בהצגות "חכמי חלם", "רצח על שפת הים", "שירים מהבוידעם", "הזכות להיות אידיוט", "כימים אחדים", "שוזס ובז'ז'ינה", "כסף, בריאות ושלום עולמי", "טייבלה והשד שלה", "הסערה" ו"שאול המלך". תרגם מרוסית את ההצגות "שירים מהבוידעם" ו"כתב היד".
ג'ון ריית'
גרסה חלופית של ג'ון ריית' מיקום הרצת החוברות אולטימייט מארוול היא זו של קולונל אנושי שונא מוטאנטים, שבאחריותו פתיחת מחנה הריכוז המוטאנטי הראשון בעולם. הוא מונה כמנהל תוכנית "נשק אקס", ובכך לאחראי על הניסויים וההתעללויות הסדיסטיות שנערכו בלוגאן/וולברין, שיועד להפוך למכונת ההרג המושלמת. קולונל ריית' ולוגאן נשלחו לפעול במלחמת הפרץ, שם חזה ניק פיורי הצעיר ביחסם המתעלל של אנשי התכנית כלפי לוגאן, והיה זה שסייע לו לברוח. קולונל ריית' פיתח אובססיה ללכידתו של לוגאן, ואחרי כישלונות רבים חטף וכלא מוטאנטים וחברי אקס-מן רבים דוגמת רוג, נייטקרולר, חיה וג'אגרנוט, שזכו גם הם לנחת זרועו הסדיסטית. המוטאנטים שוחררו במבצע משותף של לוגאן, פיורי ואחוות המוטאנטים, וקולונל ריית' נהרג בידי ניק פיורי. הוא הוחיה בידי הממשלה הקנדית באמצעות סם המעניק כוחות-על, ונעשה לגרסת יקום האולטימייט של הגיבור וינדיקטור ולמוביל קבוצת אלפא פלייט. הוא נרצח מאוחר יותר בידי ויליאם סטרייקר במהלך אירועי "אולטימטום".
כריס טיילור
ביוגרפיה
טיילור נולד בקולומביה הבריטית והחל לעבוד בתעשיית משחקי הווידאו בסוף שנות ה-80 ב-"Distinctive Software" בברנבי. משחקו הראשון היה "Hardball II" שיצא ב-1989.
טיילור עבר לסיאטל בינואר 1996. שם הצטרף ל-Cavedog Entertainment כמעצב ומנהל המיזם למשחק האסטרטגיה "Total Annihilation" ולהרחבתו הראשונה, "Total Annihilation: The Core Contingency".
באוגוסט 2005, בכתבה במגזין PC Gamer, סופר על פיתוחו של "Supreme Commander", משחק האסטרטגיה בזמן-אמת של טיילור מאז 1997. המשחק תואר כממשיכו הרוחני של "Total Annihilation", אך שיווקו כך היה אסור כיוון שהזכויות על המשחק הקודם היו ברשות חברת אטארי, על אף אי-התעניינותה להמשיך את המותג. Supreme Commander עצמו זכה בתואר "משחק האסטרטגיה הטוב ביותר של E3 2006". המשחק יצא ב-16 בפברואר 2007 באירופה וארבעה ימים לאחר מכן בארצות הברית. המשחק זכה לשבחים וציונים גבוהים מאתרי אינטרנט ומגזינים גדולים.
קרן קמח
בהתאם לזכייה, שותפות ק.מ.ח.- BDO תפעיל בע"ה את מרכזי ההכוון התעסוקתי לחרדים בערים צפת, חיפה, נתניה, בית שמש, ביתר עילית ומודיעין עילית, תוך שימוש בניסיון הרב ובידע שצברו קרן קמ"ח ופירמת BDO לאורך השנים בשילוב חרדים בתעסוקה.
היסטוריה
משרדי הקרן שוכנים בבניין 'שערי העיר' שבכניסה לירושלים, בסמוך לריכוזי אוכלוסייה חרדים מחד ולאזורי העסקים של מרכז ומערב העיר מאידך. צוות ההנהלה כולל אנשי ציבור חרדים ואנשי מקצוע, הפועלים בהידברות ותיאום עם ראשי הזרמים בציבור החרדי. מנכ"ל הקרן הוא מרדכי פלדשטיין ששימש קודם לכן כמנכ"ל זק"א.
מערכת לורנץ
בתורת הכאוס, מערכת לורנץ היא מערכת משוואות דפרנציאליות רגילות, שנחקרו לראשונה על ידי המטאורולוג אדוארד לורנץ. מערכת לורנץ מפורסמת עקב ההתנהגות הכאוטית של פתרונותיה, כתלות בתנאי ההתחלה והפרמטרים שלה המכונים מושכי לורנץ.
קרן קמח
חרדים לרפואה
על פי נתוני הלשכה המרכזית לסטטיסטיקה, פחות מ-1% מתוך 5,194 סטודנטים לרפואה באים מהציבור החרדי. במטרה להעלות את מספר הרופאים החרדים, מציעה קרן קמ"ח תוכנית תמיכה כלכלית לסטודנטים ללימודי רפואה בנוסף למלגת הלימודים. מלגה זו מאפשרת לסטודנטים חרדים להתמודד עם מסלול הלימודים התובעני, עד להשתלבותם במשרות רפואיות לתועלת הקהילה כולה.
מערכת לורנץ
המשמעות העמוקה של הבנה זו היא שניסיון לגזור פתרון מדויק של מערכת פיזיקלית דינמית לאורך זמן נידון מראש לכישלון, גם בקני מידה גדולים בהם אפקטים קוונטיים אינם משמעותיים.
הגדרה
כאשר x הוא קצב הולכת החום, y הוא השינוי בטמפרטורה בציר האופקי וz הוא השינוי בטמפרטורה בציר האנכי.
זוהי מערכת משוואות תלת-ממדית, דטרמיניסטית ולא ליניארית, אשר אין בפתרון שלה שום אלמנט רנדומלי.
חומת ברלין
בריחת המוחות לאחר סגירת הגבול
שנתיים לאחר פקיעת האולטימטום של חרושצ'וב למערב, הלך קצב הבריחה מגרמניה המזרחית וגבר. במאי 1961 היגרו כ-18,000 איש, ביוני 19,200. הלחץ הגובר הפך את זרם הבורחים לשיטפון: ביולי 1961 הגיע מספר העוזבים ליותר מ-30,000, מספר שיא מאז יוני 1953, ובשבוע הראשון של אוגוסט ערקו כמעט 10,000 מזרח-גרמנים אל המערב – כ-1,500 ביום, ויותר מ-40,000 בקצב חודשי. ב-12 באוגוסט לבדו הגיע מספר הבורחים ל-2,400. רוב הפליטים שוכנו במחנה המעבר מריינפלדה (Marienfelde) עד לקליטתם במערב. מפעלים ומשרדים שלמים התרוקנו, וברור היה כי ללא צעד דרסטי לסגירת המעברים, גרמניה המזרחית כולה בסכנה. המזרח-גרמנים החלו במסע תעמולה, במסגרתו הציגו את ההגירה למערב כקונספירציה קפיטליסטית, שמשלבת גם חטיפות של אזרחים ופיתוים לערוק בתשלום.
התגובות להקמת החומה
ראשי המעצמות האחרות, הרולד מקמילן בבריטניה והגנרל דה גול בצרפת, נמנעו מתגובה פומבית מיידית. בריטניה הייתה טרודה בבעיות כלכליות מבית, וצבאה היה עדיין מעורב בסכסוך עם עיראק בשאלת כווית. צרפת הייתה שקועה עד צוואר באלג'יריה. לפיכך, כל עוד לא נפגע מעמדן, העדיפו להתעלם מסוגיית החומה. מפקדי הכוחות המערביים בברלין נפגשו עם וילי ברנדט, ראש עיריית ברלין המערבית. הם ביקשו להוציא הודעה שתביע מחאה על הצעד הסובייטי החד-צדדי, וסולידריות עם תושבי ברלין המערבית, ואולם בשיחת טלפון עם עוזרו של מזכיר המדינה בוושינגטון קיבל המפקד האמריקאי הוראה ברורה לא לפרסם שום הודעה. תושבי ברלין נאלצו להסתפק בהודעת מחלקת המדינה.
החיים בצל החומה
לאחר הקמת החומה החל במזרח גל מעצרים של מתנגדי המשטר, ששכך עד סתיו 1962. השטאזי, המשטרה החשאית המזרח גרמנית, גדלה מאוד לאחר בניית החומה. בשנות השבעים עבדו בה יותר מ-50,000 איש במשרה מלאה, שהפעילו מאות אלפי מלשינים. המתנגדים למשטר היו חשופים להלשנה אף מצד עמיתים לעבודה, ולעיתים אף מצד קרובי משפחה.
"אני ברלינאי"
וכך, מאמצע שנות השישים, החלה גרמניה המזרחית לנוע בנתיב של הכרה כלל עולמית כמדינה גרמנית נפרדת. זליגת האוכלוסייה למערב פחתה לממדים אפסיים.
ניסיונות בריחה
לאחר הקמת הגדר, ובעקבותיה החומה, ניסו תושבי מזרח העיר לחצות אותה למערב, לא תמיד בהצלחה. ראשון החוצים ומהמפורסמים שבהם היה רב"ט קונרד שומן, חייל בן 19 מסקסוניה. ב-15 באוגוסט עמד שומן לבדו מול הפגנה של מערב ברלינאים, שהחלו לצעוק לעברו ולעודד אותו לעבור לצד המערבי. הוא החל לרוץ לעבר הגדר, השליך את כלי נשקו ודילג מעל התיל, כל זאת כאשר קפיצתו מתועדת בידי פטר לייבינג, צלם עיתונות צעיר. התמונה פורסמה למחרת בעיתון בילד, ומייד זכתה לפרסום עולמי.
שרידי החומה
ב-2011, כחלק מחגיגות 100 שנה להולדתו של נשיא ארצות הברית לשעבר רונלד רייגן, הוצבה פיסה מחומת ברלין המנותצת, לצד פסל שלו, בכיכר גרוונר, בלונדון, ליד השגרירות האמריקאית שם, כאות הכרה בפועלו של רייגן להפלתה של החומה. שרידים מהחומה מונחים גם במקומות רבים בעולם, וביניהם, עין הוד בישראל.
ארמאן די פאטי דה קלאם
חקירתו ומעצרו של דרייפוס
בספטמבר 1894, מחלקת הריגול הנגדי של צבא צרפת גילתה את "הבורדרו" מסמך שנגנב משגרירות הקיסרות הגרמנית בפריז, ואשר ממנו השתמע כי בשורות צבא צרפת פועל מרגל המעביר מידע לגרמנים. חקירה חובבנית שערך אנרי ד'אבוביל הובילה אותו למסקנה שהאשם הוא אלפרד דרייפוס - קצין יהודי צעיר. ד'אבוביל טען כי ישנו דמיון בין כתב היד שבו נכתב הבורדרו לכתב היד של דרייפוס, והציג את ממצאיו בפני הרמטכ"ל בואדפר וסגנו גונז. אלו האחרונים הגישו את הנתונים בפני שר המלחמה אוגוסט מרסייה, אשר דרש לערוך חקירה מקיפה יותר. בשלב זה, נטל גונז את היוזמה לידיו, והזמין את פאטי למשרדו. פאטי נהג להתרברב שיש לו כישורים גרפולוגיים, וגונז החליט לתת לו להשוות בין הבורדרו לכתב ידו של דרייפוס. גונז הציג בפני פאטי את הבורדרו לעומת כתב יד של דרייפוס בלי לספר לו למי שייך כתב היד. פאטי קבע מיד כי שני כתבי היד זהים. גונז הסביר לו כעת את החשד ופרט בפניו את החקירה החובבנית של ד'בוביל. פאטי חקר את כתבי היד במהלך ה-7 באוקטובר, ולמחרת הגיש את תוצאות מחקרו אשר קבעו כי "למרות כמה הבדלים" שני כתבי היד זהים ורצוי להגיש אותם לחקירה רצינית יותר.
ב-12 באוקטובר זימן אליו בואדפר את פאטי ודרש ממנו לאסור את דרייפוס ולבצע חיפוש בביתו. במקום לבצע מעצר פשוט, פאטי הכין תוכנית מפורטת ודרמטית כיצד לעשות זאת. ככל הנראה הוא קיווה שדרייפוס ישבר ויודה בכל. ביום שבת 13 באוקטובר קיבל דרייפוס אל ביתו צו המורה לו להגיע ביום שני 15 באוקטובר למיניסטריון המלחמה בלבוש אזרחי לצורך ביקורת שגרתית. דרייפוס תמה על ההוראה, אולם לא חשד במאום. ייתכן שבכוונה העניק לו פאטי מרווח של זמן מתוך תקווה שדרייפוס ינסה להימלט או להסתתר וכך יאשש באופן רשמי את החשדות לגביו. אולם לא כך קרה, ובמועד הנקוב הופיע דרייפוס בכניסה למיניסטריון המלחמה. בכניסה, הוא פגש את לוטננט קולונל ז'ורז' פיקאר, אשר עתיד למלא תפקיד חשוב בהמשך הפרשה ולעת עתה רק הוכנס בסוד העניינים. פיקאר הזמין את דרייפוס לחדרו, שם שוחחו במשך כמה דקות, ולאחר מכן הוביל אותו אל חדרו של בואדפר. זה האחרון לא היה בחדר, ובמקומו מצא דרייפוס את פאטי ועוד שלושה אנשים בלבוש אזרחי.
משפט דרייפוס
לא ברור עד כמה השפיע התיק הסודי על החלטתם של השופטים. מורל טען לימים שקרא רק מסמך אחד, מכיוון שכבר החליט לפני כן שדרייפוס אשם. כך או כך, השופטים החליטו פה אחד שדרייפוס אשם וגזרו עליו את העונש המרבי: שלילת דרגותיו וגלות עולם באי השדים. מורל החזיר את התיק הסודי לפאטי שהביא אותו לראש המחלקה לריגול נגדי ז'אן סאנדהר. מרסייה הורה לסאנדהר לפזר את המסמכים בארגזים שמהם הגיעו. סאנדהר הפקיד את המשימה בידי אובר-ז'וזף אנרי, שמסיבה לא ברורה לא עשה זאת. תחת זאת, הוא הניח את המעטפה בכספת ברזל המיועדת למסמכים סודיים וכתב עליה "תיק סודי".
נגד פיקאר
סאנדהר פרש לימים מתפקידו כמפקד משרד הריגול הנגדי, וזמן קצר לאחר מכן מת ממחלה. את מקומו ירש ז'ורז' פיקאר אשר פתח מחדש את תיק דרייפוס ונדהם מדלות הראיות נגדו. כמו כן, הוא גילה את המרגל האמיתי: פרדיננד אסטרהאזי. כדי לאמת את חשדותיו, פנה פיקאר אל פאטי והראה לו את כתב ידו של אסטרהאזי בלי לספר לו של מי הכתב הזה. פאטי לא הראה שהוא מזהה את הכתב, אולם פתק בכתב ידו שנמצא מאוחר יותר מעיד כי הוא אכן זיהה אותו. בואדפר, גונז ושר המלחמה החדש ז'אן-בטיסט ביו היו נחושים למנוע מפיקאר לחשוף את הפרשה, ולפיכך החלו בזיוף מסמכים במטרה לחזק את האשמתו של דרייפוס ולהאשים תחת זאת את פיקאר בזיוף והדלפה. פאטי היה שותף בכל התהליך, ואף יצר קשר עם אסטרהאזי וסייע לו להתגונן כנגד ההאשמות שהעלו נגדו פיקאר ומתייה דרייפוס. המעשים הפליליים שביצעו פאטי ושאר הקצינים בשיתוף פעולה במהלך הפרשה, זיכו אותם בכינוי "הקנוניה".
רועי לבס
ביוגרפיה
בשנת 2015, לאחר מספר שנים של הופעות בבמות פתוחות בכל רחבי הארץ, הופיע לבס בבמה פתוחה במסגרת פסטיבל יערות מנשה. הקהל הצטרף בשירה להפתעתו של לבס, שהחליט בעקבות החוויה לנסות ולהתחיל קריירת שירה מקצוענית.
בשנת 2019, לאחר כשנתיים של עבודה, יצא אלבומו השני "בריכה בלי מים" - גם הוא בהפקת רומן גרינבלט.
באותה השנה, השיר "אני אנצח" מהאלבום זכה במקום השלישי במצעד השנתי של רדיו קול הנגב, בעוד לבס נבחר כאמן השנה.
במקביל כתב וכיכב בסדרת הרשת "אני אמחק אותך" בהשתתפות קובי אוז, קוואמי ועילי בוטנר.
ג'וליאנו דה פאולה
א-נסר
ב-16 באוגוסט 2018 חתם בא-נסר הסעודית.
גוסטב קיליאן
פעילותו הרפואית במנהיים, פרייבורג וברלין
מכיוון שלא השיג משרה קבועה בפרנקפורט במאי 1886 עבר קיליאן לברלין, על מנת להתמחות ברפואת אף אוזן גרון אצל ברנהרד פרנקל (1911-1836), הרמן קראוזה (1921-1848) וארתור הארטמן. ב-17 בינואר 1887 התיישב קיליאן במנהיים וב-2 ביוני אותה שנה התחתן עם בחירת ליבו, הלנה היין. בשנפטר וילהלם האק באופן פתאומי בשנת 1887 עבר קיליאן לפרייבורג כמנהל זמני של הפוליקליניקה לאף אוזן גרון של האק. בו זמנית ניהל בפרייבורג מרפאה פרטית בין השנים 1911-1887. ב-1888 הוסמך קיליאן כמומחה בלרינגולוגיה ולרינולוגיה ומונה למרצה בכיר ליורשו הרשמי של האק בקליניקה. ב-1890 סיים את עבודת ההתמחות שלו "על הבורסה והשקדיים של הלוע" וב-1892 התמנה קיליאן פרופסור שלא מן המניין ועבר עם אשתו לגור בככר פאהרנברג בפרייבורג, לבית שבו נולד בנו הראשון. ב-1894 התמנה לפרופסור מן המניין וב-1899 היה למנהל הקליניקה לגרון ואף בפרייבורג אם בריסגאו.
נבחרת הרפובליקה הדומיניקנית בבייסבול
אולימפיאדת טוקיו
נבחרת הרפובליקה הדומיניקנית העפילה לאולימפיאדת טוקיו, שנערכה בשנת 2021. בטורניר האולימפי הנבחרת סיימה במקום ה-3 מתוך 6 נבחרות לאחר שניצחה את קוריאה הדרומית במשחק על מדליית הארד.
תהליך סטוכסטי
תהליך סטציונרי
תהליך סטוכסטי ייקרא סטציונרי, אם ההתפלגות המשותפת של כל רצף משני של משתנים אקראיים אינה משתנה לאחר הוספת קבוע מסוים לכל האינדקסים.
קן נורטון
קנת הווארד "קן" נורטון (אנגלית: Kenneth Howard Norton Sr; 9 באוגוסט 1943 – 18 בספטמבר 2013), המכונה "הרקולס השחור", היה מתאגרף במשקל כבד, קריירת האיגרוף שלו נמשכה מ-1967 עד 1981. הוא החזיק בתואר אלוף העולם של מועצת האגרוף העולמית לשנת 1978. עיקר פרסומו בשל סדרת הקרבות שניהל נגד מוחמד עלי; את הקרב הראשון ניצח נורטון בהכרעת רוב השופטים, ובשני הקרבות הבאים ניצח עלי בהחלטת הרוב. מאזנו כמקצוען עומד על 42 ניצחונות, שבעה הפסדים וקרב אחד שהסתיים ללא הכרעה. 33 מניצחונותיו הסתיימו בנוקאאוט. נורטון הפסיד בקרב מסעיר על אליפות העולם נגד לארי הולמס ב-1978, בהחלטת רוב השופטים ובהפרש נקודות זעיר. לאחר פרישתו מאגרוף ב-1981, ניתן לנורטון מקום בהיכל התהילה של האגרוף ב-1992.
הקרבות מול פורמן וקווארי
ב-1974 התמודד נורטון על אליפות העולם מול אלוף העולם הבלתי מעורער ג'ורג' פורמן, בקרב שנערך בקראקס, ונצואלה. לאחר סיבוב ראשון שקול, שלח פורמן את נורטון אל החבלים במכה תחתית בסיבוב השני. נורטון לא נפל לקרשים, אך איבד את יציבותו, ולאחר שהופל פעמיים נוספות במהלך אותו סיבוב, הפסיק השופט את הקרב. ב-1975 גבר נורטון על ג'רי קווארי בנוק-אאוט טכני בסיבוב החמישי, וזכה שוב בתואר הפחות בחשיבותו של ה-NABF, קרן האגרוף הצפון אמריקנית, אותו הפסיד לעלי שנתיים קודם לכן.
הלילה עם ליאור שליין
קישורים חיצוניים
ביקורת
וולבי סלע מאריבה
אנטומיה ומראה
וולבי מאריבה דומה במאפייניו הפיזיים לוולבים אחרים: ראשו משולש וחרוטי, צווארו קצר, וגופו עגלגל וגוצי. גפיו הקדמיות קצרות ודקות, והאחוריות ארוכות ומפותחות. בכפות הרגליים יש לו סוליות מחוספסות. הזנב ארוך, שרירי ושעיר. האוזניים גדולות ומשולשות, העיניים גדולות והאף בינוני. אורך ראשו וגופו של וולבי מאריבה: 55-42 סנטימטרים, אורך זנבו: 53-41 סנטימטרים ומשקלו: 5.1-3.1 קילוגרם. הזכרים כבדים יותר מן הנקבות.
IKMF
האיגוד הבינלאומי לקרב מגע IKMF (באנגלית International Krav Maga Federation - בראשי תיבות IKMF), הוא ארגון עולמי לאימוני קרב מגע, אשר נוסד בשנת 1995 במטרה להפיץ את קרב המגע ברחבי העולם. מייסד השיטה מאסטר אימי שדאור ליכטנפלד היה ממקימי הארגון יחד עם יו"ר האיגוד אבי מויאל, ממשיך דרכו וחזונו של ליכטנפלד.
נברתא
נברתא (שם נוסף בעברית: נבוריא ובערבית: נברתין) הייתה קהילה ויישוב יהודי בגליל העליון בתקופת הביזנטים ובתקופה הצלבנית בארץ ישראל. יצחק בן-צבי, בספרו, 'שאר ישוב', ממקם אותה על "שתי גבעות בעמק בין צפת ובין הירדן, שני קילומטרים דרומה לדלתא וק"מ אחד מערבה לעמוקה".
ממצאים
על הגבעה הצפונית חורבות בית כנסת ואבן המשקוף ועליה כתובת שאותיותיה נשתבשו מחמת פגעי הטבע. "באמצע המשקוף זר פרחים ובתוכו מנורה בת שבעה הקנים ושיירי עמודים, בשתי שורות, כל אחת בת ארבעה עמודים, ופיתוחי ציורים כמו אריה, ארנבת וכדומה, וענפי גפן מכל צד. גם על הגבעה הדרומית ישנן חורבות, ובוודאי עמד גם כאן בית כנסת קדמון, אולם שיירים ממשיים לא נשארו ממנו". כפי הנראה, חרב בית הכנסת בתקופת מרד גאלוס, או קרוב אליו.
Total Annihilation
תיאור המשחק
בדרך כלל, מתחיל השחקן כשברשותו יחידת המפקד בלבד, חליפת מכה ענקית, שביכולתה להקים בסיס, הכולל מבנים שונים וכוח צבאי. בעוד המפקד הוא יחידת קרב חזקה, הישרדותו חיונית לשחקן עקב יכולתו לייצר יחידות בזריזות, ולכן אובדן המפקד הוא אירוע קריטי בכל משחק. בנייה במשחק תלויה בשימוש שני משאבים בלתי-נגמרים: מתכת ואנרגיה. ניתן להפיק את המשאבים הללו באמצעות מפעלים או יחידות בנייה. כל יחידה משתייכת לרמת טכנולוגיה. ככל שרמת הטכנולוגיה עולה, כך גם המורכבות והחוזק של היחידות עולה, לצד עליית עלות וזמן הייצור שלהן.
מעצר בית (סדרת טלוויזיה)
הסדרה זכתה לשבחים ופרסים רבים. בין השאר, התאחדות מפיקי הקולנוע והטלוויזיה של רוסיה העניקה לו את פרס התאחדות מפיקי הקולנוע והטלוויזיה בשמונה קטגוריות שונות, בטקס שנערך במרץ 2019, כולל פרס הסדרה הקומית הטובה ביותר, התסריט הטוב ביותר, הבימוי הטוב ביותר, בימוי העריכה הטוב ביותר, הליהוק הטוב ביותר, השחקן הטוב ביותר (לפאבל דרביאנקו), שחקן המשנה הטוב ביותר (טימופיי טריבונצב), השחקנית הטובה ביותר (אלבינה טיחאנובה). פאבל דרביאנקו זכה בפרס השחקן הטוב ביותר בטלוויזיה בטקס פרסי נשר הזהב הרוסי ה-18, שנערך בינואר 2020.
בתיה פרוסט
קריירה כמתורגמנית
בתחילת שנות השבעים הקימו אדם ריכטר ופרוסט את המגמה לתרגום בכתב ולתרגום בעל פה באוניברסיטת בר-אילן, בה לימדה ואותה פיתחה, כמרצה בכירה, במגמות תרגום בכתב ותרגום סימולטני בשפות עברית, אנגלית, גרמנית וצרפתית והעמידה תלמידים הרבה, עד לפרישתה ב-1991.
חידושי הרמב"ן לתלמוד
החידושים ותורת הקבלה
גם האגדה נחסרת מספריו, ואינו מבארה אלא פעמים ספורות, את נקודה זו ישראלי לא בירר במחקרו.
חשיש
החשיש הוא מוצק, המגיע ברמות קשיות וגמישות שונות, ומתרכך תחת חום. צבעו נע בין חום אדמדם לשחור. הוא יכול גם להיות זהוב או ירקרק אם הוא מכיל חלקי צמח מיותרים. בין צרכני החשיש בישראל נהוג לעשן אותו לרוב במקטרות מים (באנגים) (במעורבב או שלא במעורבב בטבק, במריחואנה או בכל חומר מתאים אחר, כמו אורגנו או תה), במקטרות או בג'וינטים (במעורבב עם טבק או חומר מתאים אחר). יש גם הנוהגים ללעוס ולאכול חשיש, או להמיסו בחמאה ולבשל איתו.
היסטוריה
חשיש הגיע לאירופה במחיצת השנייה של המאה ה-18 והוזכר על ידי יוהאן פרידריך גמלין בשנת 1877. בעקבות כוחות נפולאון שלחמו במצרים, צרפתים רבים נחשפו לשימוש בחשיש. הוא היה פופולרי בין החוגים הספרותיים שהקימו מועדון החשישאים.
הארמייה הרביעית (האימפריה היפנית)
הארמייה הרביעית (ביפנית: 第4軍) הייתה ארמייה של הצבא היפני הקיסרי.
היסטוריה
הארמייה הרביעית הוקמה שוב ב-15 ביולי 1938, במנצ'וריה. ויחד עם הארמייה החמישית, הארמייה ה-30, הארמייה ה-44, הארמייה השלישית, והארמייה ה-34, שימשה כחיל מצב נגד פלישה אפשרית של הצבא האדום למנצ'וריה. ביולי 1942 נכללה בתוך צבא קוואנטונג. זירה זו התבררה בהדרגה כשקטה, הסובייטים כיבדו את הסכם הנייטרליות הסובייטי-יפני. אולם זירות אחרות של מלחמת העולם השנייה החלו להתגלות כנוטות לרעת היפנים, ועל כן חלק מהיחידות של הארמייה הרביעית הועברו לזירות אחרות.
יועץ עסקי
יועץ עסקי הוא כל אדם העוסק במתן שרותי ייעוץ בתחום תכנון, קביעת מדיניות וליווי פעילויות עסקיות.
ג'ואנה קסידי
ביוגרפיה
כדי לפתח קריירת משחק עברה קסידי להתגורר בלוס אנג'לס.
קולנוע
קסידי התפרסמה לראשונה בשנת 1982 בסרטו המדע בדיוני האפל של רידלי סקוט "בלייד ראנר" בתפקיד הרפליקנית זורה. בשנת 1988 הופיעה קסידי בפנטזיה הקומית האפלה של רוברט זמקיס "מי הפליל את רוג'ר ראביט" בתפקיד דולורס חברתו של החוקר אדי וליאנט (בוב הוסקינס), עליו היא הייתה מועמדת לפרס סאטורן לשחקנית המשנה.
אקס-מן: התריסר
אפוקליפס: התריסר (באנגלית: Apocalypse: The Twelve) הוא אירוע קרוסאובר ביקום מארוול שפורסם בחוברות הקומיקס אקס-מן על ידי חברת מארוול קומיקס בין ינואר לפברואר 2000 למשך 10 חוברות. את הסיפור כתבו כריס קלרמונט, פביאן ניצ'זה, אלן דייוויס, טרי קאבאנו, ג'ו פרואט ואריק לארסן, באיורם של אמנים כרוב ליפילד, אלן דייוויס, רוג'ר קרוז, מייק ס. מילר, טום רייני וברנרד צ'אנג. בין הקבוצות המופיעות בסיפור נמנות אקס-מן, אקס פורס, Generation X, ופרשי אפוקליפס, עם הופעת אורח של ארבעת המופלאים.
עלילה
עם מותו של המתחזה לוולברין, האקס-מן מתאחדים באחוזת אקס ומגלים כי מדובר במתחזה מגזע הסקרול משני הצורה. כדי להציל את פולאריס מחטיפה, סייקלופס החליף את דמותה באמצעות שימוש במחליף זהויות, והאקס-מן עקבו אחריו למאורתם של הסקרול. הם הותקפו שם בידי מוות, חבר ארבעת הפרשים הקטלני והמסוכן ביותר, שגם היה אחראי למות המתחזה לוולברין. אחרי קרב קשה, זהותו מתגלה בידי קולוסוס, והאקס-מן נדהמים לגלות שמדובר בוולברין האמיתי. הוא עוזב, ומשאיר אותם מבולבלים ומלאי תהיות על החידה הניצבת בפניהם.
מעט אחר מכן, אקסבייר חושף את רשימת "התריסר" שנכתבה ביומניה של דסטיני:
דרדוויל
דרדוויל הוא האלטר אגו של מתיו "מאט" מייקל מורדוק, עורך דין עיוור. סיפור מקורו נובע מתאונת כימיקלים שהעניקה לו את יכולותיו המיוחדות. בזמן שגדל בהלס קיצ'ן, שכונת אירים אמריקאים ממעמד הפועלים בעיר ניו יורק, מאט מורדוק התעוור מחומר רדיואקטיבי שנפל ממשאית שיצאה מכלל שליטה אחרי שדחף עובר אורח מִדרכּה. בעוד הוא אינו מסוגל לראות, החשיפה לחומר הרדיואקטיבי חידדה את חושיו האחרים מעל ומעבר לגבולות אנושיים והעניקה לו מעין "חוש רדאר". אביו, מתאגרף בשם ג'ק מורדוק, הוא אב חד הורי שגידל את בנו, אהב אותו ללא תנאי והשתדל ללמד אותו כיצד להתמודד עם החיים למרות החינוך הנוקשה שעבר. ג'ק נהרג מאוחר יותר בידי גנגסטרים לאחר שסירב למכור קרב, ומאט נותר יתום. כדי להגן על עצמו, מאט התחיל להתאמן כדי לחדד את יכולותיו הפיזיות ואת חושיו העל-טבעיים תחת הדרכתו של זר מסתורי עיוור בשם סטיק, כאשר בסופו של דבר הוא הפך לאמן לחימה מיומן ביותר. מספר שנים לאחר מכן, מאט סיים לימודים בעריכת דין בהצטיינות וביקש לחסל את הפשע ששורץ בהלס קיצ'ן. הוא התחיל בכך שרדף אחר הגנגטרים שרצחו את אביו והביא אותם לצדק. בסופו של דבר הוא עטה על עצמו תלבושת בדמות השטן והתחיל לנהל חיים כפולים כלוחם בפושעי העולם התחתון בניו יורק בתור פורע החוק דרדוויל, מה שהציב אותו נגד נבלי-על רבים כמו בולזאיי וקינגפין. הוא גם נעשה לעורך דין מכובד ומיומן, שמנהל משרד עורכי דין עם חברו לספסל הלימודים פרנקלין "פוגי" נלסון.
שנות ה-70
ג'ים שוטר הפך לכותב הסדרה בחוברת מספר 144 והציג את דמותו של פלדין בחוברת מספר 150 (ינואר 1978), אולם היו לו בעיות עם לוח הזמנים והוא הוחלף בידי רוג'ר מקנזי. עבודתו של מקנזי על סדרת חוברות "דרדוויל" שיקפה את הרקע שלו מסיפורי אימה, והסיפורים בהם השתתפה הדמות, כמו גם הדמות עצמה, הפכו לאפלים יותר - דרדוויל נאבק בהאנשה של המוות', אחד מאויביו של דרדוויל, דת'סטוקר, נהרג לאחר ששינה פאזה לתוך מצבה, ושיכתוב מחודש של סיפור המקור שהראה שדרדוויל השתמש בטקטיקת מארב כדי לגרום לפיקסר להתקף לב. מקנזי יצר את דמותו של כתב "הדיילי ביוגל" בן יוריק המעשן בשרשרת, שמסיק את זהות הסודית של דרדוויל בין חוברות מספר 153 - 163 (יולי 1978 - מרץ 1980). כמו כן, מקנזי גרם לדרדוויל להשתמש בעולם התחתון של הלס קיצ'ן בתור מערכת של מודיעים, והוסיף מספר פושעים זוטרים לרשימת דמויות המשנה בסדרה.
במהלך מחצית הרצתו של מקנזי, הצטרף אליו האמן פרנק מילר החל בחוברת מספר 158 (מאי 1979).
שנות ה-80
אן נוסנטי הפכה לכותבת הסדרה בהרצה שנחשבת לארוכה ביותר שלה, החל מחוברת מספר 238 מינואר 1987 ועד לחוברת 291 מאפריל 1991. צוות הכתיבה החזיר את מורדוק לשורות החוק כאשר הקים ביחד עם קארן קליניקה ללא מטרות רווח לטיפול בנפגעי סמים. נוסנטי עסקה בנושאים חברתיים מגוונים כמו פמיניזם, שימוש לרעה בסמים, התרבות נשק גרעיני וטרוריזם שקשור לזכויות בעלי חיים. היא הציגה לראשונה את דמותה של טיפואיד מרי, ובחוברות מספר 262–265 השתמשה בסיפור הקרוסאובר "אקס-מן: אינפרנו" כרקע להתמוטטות חייו של דרדוויל: הקליניקה מושמדת, קארן נעלמת לאחר שגילתה שמאט היה מעורב במערכת יחסים עם מרי ווקר, ומרי ווקר חושפת את עצמה בתור האלטר אגו של טיפואיד מרי. בעקבות כך ובצעד שנוי במחלוקת במהלך הרצתה של נוסנטי, מורדוק הופך לנווד באפסטייט ניו יורק ובפעם הראשונה בחיי הדמות שהיא נעקרת מחוץ לסביבה העירונית בה גדלה. היא מסיימת את תקופת הרצתה על הדמות בצורה חיובית כאשר מזלו של מורדוק שפר כשהוא חוזר להלס קיצ'ן, מחזיר לעצמו תחושת ערך, משלים עם חברו הטוב פוגי נלסון ומבקש לחפש אחר קארן פייג'.
שנות ה-2000
קשת הסיפור הראשונה של ברובייקר כללה דמות חדשה שמתחזה לדרדוויל בהלס קיצ'ן. מורדוק מגלה בהמשך שמדובר בחברו הטוב דני ראנד, שידוע בתור גיבור-העל איירון פיסט.
דמויות משנה
למאט מורדוק/דרדוויל יש חיי אהבה מעוותים ולעיתים מוכי צער וסבל. אחת ממושא אהבותיו הידועות ביותר היא אלקטרה, מתנקשת שכירה שנהרגה זמן מה אחרי שהוצגה, אך חזרה לחיים. הייתה לו מערכת יחסים קצרה עם האלמנה השחורה, ששימשה גם כשותפתו ללחימה בפשע בזמן שהייתם בסן פרנסיסקו עד אשר היא נפרדה ממנו משום שלא רצתה להרגיש רק כשותפה. בשנות ה-2000, מורדוק נישא למילה דונובן, אך אחד מאויביו הרבים של דרדוויל גורם לה לאבד את שפיות דעתה.
אולטימייט דרדוויל
גרסת אולטימייט מארוול של דרדוויל הופיעה בשתי סדרות מוגבלות נפרדות: האחת "אולטימייט דרדוויל ואלקטרה" מאת הכותב גרג ראקה, והשנייה "אולטימייט אלקטרה" בציוות שנועד להפיל את שלטונו של הקינגפין. התברר בחוברות "אולטימייט ספיידרמן" כי אביו של מאט היה מתאגרף שנהרג בידי הקינגפין כאשר ג'ק לא הסכים למכור קרב. מאוחר יותר, כשקינגפין שורף את משרד עורכי הדין של מורדוק, דרדוויל הזועם פורץ לדירותיו של פיסק ומאיים על ונסה פיסק השקועה בתרדמת, אך ספיידרמן משכנע אותו שלא להמשיך בכך.
מאווריק (קומיקס)
מאווריק הוא האלטר-אגו של כריסטוף "כריסטופר" נורד, מוטאנט גרמני בעל יכולת ספיגת אנרגיה קינטית. נורד היה חבר בתוכנית נשק אקס לזמן רב, ומזוהה עימה. כמאווריק, נורד לבש שריון זהוב מיוחד, בעוד כסוכן אפס לבש חליפת ויברניום. כוחותיו של מאווריק הופשטו ממנו באירועי בית אם, אך גם ללא כוחותיו הוא נחשב ליריב שקול.
סוכן אפס, בית אם ואילך
מאוחר יותר גנב נורד את קובצי תוכנית נשק אקס ומכר אותם בשוק השחור. לבסוף, כדי להסתיר את מעורבותו בתוכנית "כוח תקיפה אקס" מוולברין הזועם, הוא הרג את האדם שקנה ממנו את הקבצים ונעלם.
רוברט איוואנוב
רוברט איוואנוב (בפינית: Robert Ivanov; נולד ב־19 בספטמבר 1994) הוא כדורגלן מקצועני פיני, המשחק בנבחרת פינלנד ובמועדון הגרמני איינטרכט בראונשווייג, כמגן.
דלתא במפרש
זהו הכוכב הבהיר ביותר שלא ניתן לו שם, בניגוד לכוכבי הדרום הבהירים האחרים שקיבלו כינוי לכל המאוחר בתחילת המאה ה-20 (למשל רגור, אוויור ופיקוק).
פוטנוק
פוטנוק (בהונגרית: Putnok) היא עיירה במחוז בורשוד-אבאוי-זמפלן שבצפון מזרח הונגריה, הממוקמת במרחק של 40 ק"מ ממישקולץ בין הרי ביק (Bükk) לבין נהר סלאנה.
צילום אסטרונומי
הצילום חולל מהפכה בתחום המחקר האסטרונומי המקצועי, עם חשיפות ארוכות טווח של מאות אלפי כוכבים חדשים וערפיליות שהיו בלתי נראים לעין האנושית, והובילו לטלסקופים אופטיים מיוחדים יותר ויותר, שהיו למעשה מצלמות גדולות שנועדו להקליט אור באמצעות צלחות צילום. לצילום האסטרונומי היה תפקיד מוקדם בסקרי שמים וסיווג כוכבים, אך עם הזמן היא פינתה את מקומה לציוד וטכניקות מתוחכמים יותר המיועדים לתחומים ספציפיים של מחקר מדעי, כאשר חיישני תמונה הופכים לאחת מצורות החיישן הרבות.
חילופי השבויים ההונגרי-סובייטי
על פי ההסכמים שנכרתו בין ממשלות ממלכת הונגריה לבין ממשלת הרפובליקה הסובייטית הפדרטיבית הסוציאליסטית הרוסית תחילה, ולאחר מכן עם ממשלת ברית המועצות, התבצע "חילופי שבויים הונגרי-סובייטי" במהלך השנים 1920–1924.
וולבי סלע סגול-צוואר
טקסונומיה
הוולבי סגול-הצוואר שייך לסוג וולבי סלעים במשפחת הקנגוריים. הוא תואר מדעית בשנת 1924 על ידי אלברט שרבורן לה סוף (Albert Sherbourne Le Souef) - ביולוג ומנהל גן החיות טרונגה בסידני; לה סוף, חקר את הוולבים שהוחזקו בגן והאמין שמדובר במין נפרד על בסיס הצבע הסגול הייחודי ותכונות מורפולוגיות, והעניק לו את השם המדעי Petrogale purpureicollis שפירושו "סמור-סלע סגול-צוואר". למרות זאת, התפוגגות הצבע לאחר המוות גרמה לטקסונומים וזואולוגים להאמין שלא מדובר במין, ולאורך המאה ה-20 הוא נחשב לתת-מין בלבד כשהסיווג שלו הוחלף מספר פעמים: בתחילה נחשב לתת-מין של וולבי סלע זנב-מברשת, בהמשך של וולבי סלע חדגוני ולבסוף של וולבי סלע שחור-צד.
Windows 95
ארכיטקטורה
ה-API של Windows 95, שנקרא Win32 API, ממומש במערכת באמצעות שלושה רכיבים:
מורשתה של Windows 95
ב-31 בדצמבר 2001, מעט לאחר יציאתה של Windows XP, מיקרוסופט הפסיקה את התמיכה במערכת. למרות זאת, המערכת הטילה חותם גדול על יתר המוצרים שיצאו תחת ידיה של מיקרוסופט, ועל תעשיית המחשוב בכלל. אלמנטים רבים שנכללו לראשונה בממשק המשתמש הגרפי של המערכת, לדוגמה שורת המשימות, כפתור ותפריט ההתחל, נשארו למעשה עד היום לאורך רוב גרסאותיה של חלונות (יוצאת מן הכלל היא Windows 8, שהורידה את תפריט ההתחל מממשק המשתמש שלה, ואף את כפתור ההתחל, אף על פי שהוא חזר בגרסה 8.1).
חאריס סילייג'יץ'
ביוגרפיה
בשנת 2002 התמודד על חברות בנשיאות בוסניה והרצגובינה אך הפסיד לסוליימן טיהיץ' שכיהן עד 2006.
ספישסקה פודהרדייה
היסטוריה
ב-1412 העניק זיגמונד, קיסר האימפריה הרומית הקדושה את ספישסקה פודהרדייה, יחד עם 13 ערים וכפרים נוספים, למלך פולין, ובכך החלה תקופת הזוהר של העיירה. היא הייתה למרכז לייצור טקסטיל, וב-1456 קיבלה את הזכות לקיים יריד שבועי. באמצע המאה ה-15 שוב חרבה הכנסייה, הפעם מידיהם של ההוסיטים, אך הוקמה מחדש בין השנים 1462–1497, ואף בוצרה. בשנת 1583 פגעה שרפה בעיר, והיא נקלעה למשבר כלכלי לאחר הרפורמציה.
אליס (יוון)
היסטוריה
אליס הכירה בהגמוניה של ספרטה על הפלופנסוס, הייתה חלק מהליגה הפלופונסית, ונלחמה לצידה של ספרטה במהלך שלבה הראשון של המלחמה הפלופונסית, שפרצה ב-431 לפנה"ס. לאחר חתימתו של שלום ניקיאס בשנת 421 לפנה"ס בין אתונה לספרטה, אליס החליפה צדדים וחברה לראשונה. ארגוס, פוליס חזקה בחצי האי פלופונסוס, ששמרה על עצמאות מספרטה, החלה לבחוש בפוליטיקה הפנימית בין ספרטה ובעלות בריתה, ועם עידוד אתונאי הצליחה לגבש קואליציה של המדינות הדמוקרטיות בחצי האי, שכללה את אליס.
סיקסו
יהודי סיקסו
בשנות השלושים גברה הפעילות הציונית בעיירה. מבודפשט הגיעו שליחי התנועות: בית"ר, "המזרחי" ו"השומר הצעיר", ובהשפעתם עלו כמה צעירים מסיקסו לארץ ישראל. בשנת 1930 חיו במקום 785 יהודים ובשנת 1944 640 יהודים.
בשנת 1942 גויסו גברים יהודים מסיקסו לעבודות כפייה במסגרת הצבא ההונגרי. רק אחדים מהם חזרו לעיר בינואר 1944.
ויסנטה גונזאלס
ביוגרפיה
גונזאלס נולד בקורפוס כריסטי שבטקסס, בראשית ספטמבר 1967. הוא גדל במשפחה ממעמד הפועלים, ופעמים תכופות עבד בעבודות מזדמנות שהצריכו כישורי יזמות. בחלק מילדותו למד גונזאלס בבית הספר הרומי-קתולי בקורפוס כריסטי בחלק מילדותו. בכיתה י"א נשר מלימודיו התיכוניים. הוא שב לספסל הלימודים באמצעות מיזם "פיתוח לימודי כללי" (General Educational Development) ונרשם למכללת גל מאר, שם קיבל תואר עמית בבנקאות ובמימון. ב-1992 השלים גונזאלס באוניברסיטה האווירונאוטית אמברי–רידל תואר ראשון במדעי החברה.
Ultra HDTV
בהשוואה לגודל תמונה בפיקסלים בשידור HDTV (1080×1920), בשידור UHDTV ברזולוצית 4K כמות הפיקסלים גדולה פי 4 (2160×3840) משידורי Full HD, ובשידור UHDTV ברזולוצית 8K כמות הפיקסלים תהיה גדולה פי 16 (4320×7680) משידורי Full HD. רוחב הפס הנדרש לשידורי טלוויזיה ב-Ultra HDTV הוא לא פחות מ-24Mbps.
הכסף בראייה מקרו-כלכלית
הגדרות אפשריות של כמות הכסף במשק
לכמות הכסף במשק כמה הגדרות מקובלות, להם נהוגים סימונים שונים:
הבנקים המסחריים כיוצרי כסף במשק
אף על פי שבכל מדינה רשאית רק הממשלה להדפיס כסף (בימינו מקובל לעשות זאת דרך הבנק המרכזי) ובכך להשפיע על כמותו במשק, נודעת גם לבנקים המסחריים במשק חשיבות רבה בקביעת כמות הכסף במשק.
עתה, נניח כי בנק ציון אינו הבנק היחיד במדינה, ועל כן הכסף שהלווה הופקד בבנק אחר, או שהכסף הופקד בבנק "ציון" עצמו. גם מהפקדה זו ניתן ליצור הלוואות נוספות. לכן, כמות הכסף תגדל בסופו של דבר ביותר מ-8,000 ש"ח. במקרו-כלכלה נהוג לחשב סכום זה באמצעות 'מכפיל הפיקדונות'. מכפיל הפיקדונות שווה לאחד חלקי יחס הרזרבה. בדוגמה שלנו, מכפיל הפיקדונות שווה ל: אם כך, הפיקדון המקורי בסך של 10,000 ש"ח יגרום לכמות כסף כוללת בסכום של 50,000 ש"ח, כשמתוכן 40,000 ש"ח הם הלוואות.
ערך הכסף
ערך הכסף משתנה באופן תמידי ולכן כאשר נוקבים בערך של נכס מסוים יש צורך להתייחס לזמן בו נקבע הערך. על כן, הוגדרו ההגדרות הבאות בקשר לכמות הכסף, ושוויה:
עקומת הביקוש
ניתן להבחין בין ארבעה חלקים עיקריים של עקומת הביקוש לכסף:
שוק הכספים
בדומה לשוק העבודה ושוק הסחורות והשירותים, (הקרוי גם "השוק הריאלי"), גם שוק הכספים הוא מקום דמיוני או ממשי בו נפגשים מוכרים פוטנציאליים מול קונים פוטנציאליים. במקרה הנדון, ה"מוצר" הוא כאמור כסף ואילו ה"מחיר" הוא שער הריבית הייצוגי.
בשוק זה יקבעו כמות הכסף במשק ושער הריבית באותה נקודת שיווי משקל, בה כמות הכסף המוצעת עבור שער ריבית מסוים תהיה זהה לכמות הכסף המבוקשת עבור אותו שער ריבית.
שוק הכספים והשוק הריאלי
לעקומה של הקשר בין שער הריבית במשק לבין התוצר הלאומי ישנו אופי של חצי קער שמאלי וככל שהתוצר הלאומי גדול יותר, כך העקומה נעשית אופקית יותר והורדה של שער הריבית בשיעור מסוים יגדיל את התוצר בקצב גבוה יותר. בקצה השמאלי של העקומה קיים מינימום מסוים של תוצר ללא קשר לשער הריבית, היות שכל אדם חייב במינימום מסוים של צריכה. מנגד, עם התקרבות שער הריבית ל-0%, כבר אין יותר אפשרות להורדת הריבית לערכים שליליים, בעוד התוצר יכול להמשיך ולגדול ללא קשר לשער הריבית.
מהירות המחזור של הכסף
אחד המושגים הקשורים ליחס בין שני השווקים נקרא 'מהירות המחזור של הכסף' (מסומנת בדרך כלל באות הלועזית V, מהמילה Velocity). זהו מספר הפעמים הממוצע שיחידה אחת של מטבע עברה מיד ליד במשך תקופה מסוימת בעבור ביצוע עסקאות תמורת תשלום. זהו משתנה ריאלי אשר אינו תלוי ברמת המחירים הכללית במשק. ניתן למצוא את מהירות המחזור של הכסף לתקופה מסוימת לפי הפרמטרים הבאים:
היסטוריה של איסלנד
ההיסטוריה של איסלנד תחילתה עם התיישבות נזירים אירים באי, בתחילת המאה ה-9. בשנת 874 התיישב באי יורד הים הויקינגי אינגולפר ארנארסון. בשנת 930 הוקמה באי רפובליקה, ובת'ינגווליר הוקם האלת'ינגי, הנחשב הפרלמנט העתיק בעולם הקיים כיום. לאחר שתושבי האי קיבלו על עצמם את הנצרות חלה תקופת פריחה תרבותית וכלכלית, אך סכסוכים פנימיים ושינויי אקלים הביאו את התושבים לוותר על עצמאותם, ולמסור את השלטון באי לידי נורווגיה ב-1262. ב-1380 קיבלה דנמרק את השלטון באי. התעוררות לאומית הביאה לקבלת אוטונומיה ב-1874 ועצמאות מלאה ב-1918, אם כי מלך דנמרק המשיך לשלוט באי על פי דגם של אוניה פרסונלית. ב-1944 נותקו קשריה האחרונים של איסלנד עם דנמרק והיא הוכרזה כרפובליקה. לאחר מלחמת העולם השנייה עבר האי תקופה של תיעוש וצמיחה כלכלית, בעקבות תוכנית מרשל. לאחר ויכוח פנימי חריף הצטרפה איסלנד אף לנאט"ו. הכלכלה התבססה על ענף עיקרי, הדיג, ועל מדיניות סוציאל-דמוקרטית. הדבר הביא לסכסוך על זכויות דיג עם הממלכה המאוחדת שכונה "מלחמת הבקלה". כיום איסלנד היא חברה ב-EFTA, אזור הסחר החופשי האירופי, וב-EEA האזור המסחרי האירופי, הסדר הנוגע למדינות חברות ב-EFTA, שאינן רוצות להצטרף אל האיחוד האירופי. כלכלתה של איסלנד כיום מגוונת בהרבה וריכוזית פחות מבעבר.
מלחמת העולם השנייה וקבלת העצמאות
ב-17 ביוני 1944 קיבלה איסלנד את עצמאותה כרפובליקה בעקבות משאל עם. מכיוון שדנמרק הייתה עדיין תחת כיבוש גרמני, חשו דנים רבים פגיעה מהצעד שנתפס כחד צדדי. למרות זאת שלח כריסטיאן העשירי, מלך דנמרק מסר של ברכה לעם האיסלנדי.
איסלנד העצמאית
הממשלה נקטה במדיניות סוציאל-דמוקרטית שמטרתה הייתה ליצור את התשתית ליצירת מדינה מודרנית ומתועשת. שמירה על אחוזי אבטלה נמוכים והגנה על הייצוא נחשבו למטרות עיקריות, ולשם כך שלטה הממשלה בשער המטבע בצורה מלאכותית. בשל התלות בשוק הדיג שהיה לא יציב ובעל משתנים רבים שלא היו בשליטת הממשלה, נותרה כלכלתה של איסלנד לא יציבה עד לשנות ה-90, בהן החלה משתחררת מהתלות בדיג ומצאה כיוונים חדשים להתפתחותה.
בשנת 1949, למרות גל של מהומות והתנגדות עזה, הצטרפה איסלנד לנאט"ו, בתנאי שלעולם לא תיקח חלק בפעולות התקפיות כנגד מדינה זרה. בכך הייתה איסלנד למדינה היחידה בנאט"ו שזכאית להגנת הברית אף שאין לה צבא, זאת עקב מיקומה של המדינה בנקודת מפתח אסטרטגית. לאחר פרוץ מלחמת קוריאה ב-1950, הסכים האלת'ינגי לכך שארצות הברית תשוב ותיקח את האחריות להגנתה של איסלנד. הסכם זה, שנחתם ב-5 במאי 1951, היה שנוי במחלוקת עזה באיסלנד ובשנת 1956 הביא משבר קואליציוני וקריאה של הפרלמנט לפינוי הצבא האמריקאי. עם זאת, צבא ארצות הברית המשיך לשהות על אדמת איסלנד עד לשנת 2006. בתקופת המלחמה הקרה, ארצות הברית החשיבה את איסלנד כבת ברית אסטרטגית חשובה, והשקיעה מאמצים רבים בשימור נאמנותה.
תוכנית תלפיות
הקמת התוכנית
הוחלט שהתכנית תתקיים תחת חסות חיל האוויר, ותאוכלס במסגרת "המכון ללימודי המשך" (לימים בית הספר לפיקוד ומנהיגות של חיל האוויר). בנוסף הוחלט שהאוניברסיטה העברית תיתן חסות ותאמץ את התכנית, תוך שהיא מסכימה להתגמש לגבי אופי הלימודים, למעט אורכם; האוניברסיטה לא הסכימה לצמצם את החומר הנלמד לפרק זמן קצר שבו לטענתה, לא ניתן להעביר חומר רב ומסובך כל כך.
כיום, את התוכנית מוביל מפא"ת (המנהל לפיתוח אמצעי לחימה ותשתית טכנולוגית), והיא מבוצעת בבסיס של חיל האוויר בירושלים.
דרבישייר
פוליטיקה
המועצות המקומיות אחראיות לבקרת הבנייה בשטח השיפוט שלהן, דרכים מקומיות, מבני ציבור, נושאים בתחום הסביבה הטבעית והבריאות, כלכלה, איסוף אשפה ומיחזור, בתי קברות ושריפת גופות, שירותי פנאי, פארקים ותיירות. מועצת המחוז אחראית על נושאי החינוך, שירותי עבודה סוציאלית, ספריות, כבישים ראשיים, תחבורה ציבורית, משטרה ושירותי מכבי אש, תקני מסחר, הטמנת פסולת ותכנון אסטרטגי מחוזי.
אורג באיה
האורגים הם בוני קנים גדולים ומורכבים, אותם הם מכינים מעלים ועשב התפורים יחד במקור. מושבות קינים משותפות נמצאות לרוב על ענפים קוצניים או על דקלים, ולעיתים תלויים מעל מים, כדי להרחיק טורפים, אם כי עורבים טורפים גוזלים לעיתים קרובות ולעיתים אף מספר מכרסמים והלטאה Calotes versicolor.